section_heading: Radnja
paragraph_text: Princ don Pedro (Denzel Washington) i njegovi plemići posjećuju svojeg dobrog prijatelja Leonata (Richard Briers) u Messini nakon što su ugušili pobunu don Johna (Keanu Reeves), prinčevog polubrata. S njima je ženomrzac i dovitljivac Benedick (Kenneth Branagh), nekadašnja ljubav Leonatove jednako oštroumne i prilično vatrene nećakinje Beatrice (Emma Thompson), koja je pak pomalo mizandra. U društvu su i Benedickov pobratim Claudio (Robert Sean Leonard), mladi grof, i don John, koji se naizgled pomirio sa svojim bratom. Claudio je nježno razmišljao o Leonatovoj ljupkoj kćeri Hero (Kate Beckinsale) još prije nego što je otišao u rat. Don Pedro, saznavši o njegovim osjećajima, uredi sastanak na zabavi. Nepokoran i zlih namjera, Don John ih neuspješno pokuša osujetiti. Da skrati vrijeme do vjenčanja, don Pedro odluči također spojiti Beatrice i Benedicka.